ผมสังเกตที่ผิวหนังอวัยะเพศด้านนอก มีขุยขาวเป็นดวงๆ ผิวแห้งๆ บริเวณผิวหนังของอวัยะเพศชาย แต่ไม่มีอาการคัน แดง บวม หรือแสบใดๆ แบบนี้โรคอะไรครับ จะหายเองได้เองไหมครับ หรือมีข้อแนะนำควรปฏิบัติตัวอย่างไรบ้างครับ
สวัสดีค่ะ อาการที่ผิวหนังอวัยะเพศด้านนอก มีขุยขาวเป็นดวงๆ ผิวแห้งๆดังกล่าวมา อาจจะเกิดจาก ขี้เปียกที่หมักหมมมัก เกิดได้ในคนที่ยังไม่ได้ขลิบหนังหุ้มปลาย หรือเป็นจากการติดเชื้อโรคติดต่อทางเพศสัมพันธ์ที่อวัยวะเพศเช่นหนองในแท้ หนองในเทียมทำให้มีสารคัดหลั่งสีคล้ายหนองออกจากปลายท่อปัสสาวะได้ หรือเป็นจากการระคายเคืองที่เยื่อบุอวัยวะเพศจากการเสียดสี การติดเชื้อราตรงเยื่อบุอวัยวะเพศ การสัมผัสสารที่ก่อให้เกิดการระคายเคือง เป็นต้นในเบื้องต้น ไม่ไปแกะเกาบริเวณที่เป็น งดการมีเพศสัมพันธ์ ใช้เพียงน้ำเปล่าสะอาดล้างเบาๆภายนอกได้และสังเกตอาการค่ะ ถ้ามีสาเหตุไม่รุนแรง ไม่มีปัจจัยกระตุ้นซ้ำแล้ว อาการอาจค่อยๆดีขึ้น แต่หากขุยดังกล่าวเป็นมากขึ้น เจ็บเยอะ คันเยอะ มีอาการบวมแดงของอวัยวะเพศชายด้วย ควรไปพบแพทย์